कार्यक्रम मे यात्रा को सफल बनाने में सहयोग देने वाली संस्थाओं के सदस्यों को सम्मानित किया गया और प्रशासन का भी धन्यवाद किया गया। स्वामी विश्वात्मानंद महाराज ने कहा कि इस वर्ष प्रशासन की ओर से यात्रियों की सुविधा के लिए काफी बेहतर प्रबंध किए गए थे। इसके अलावा सुरक्षा के भी काफी पुख्ता प्रबंध किए गए थे। उन्होंने कहा कि एसएसपी पुंछ राजीव पांडे व डीसी पुंछ राहुल यादव ने जिस तरह से प्रबंध किए वह तारीफ के काबिल है। इसके साथ साथ स्वास्थ्य विभाग, नगर परिषद, पीएचई, बिजली विभाग, ट्रैफिक पुलिस द्वारा भी बेहतर प्रबंध किए गए थे। स्वामी जी ने कहा कि सुंदरबनी में भी एडीसी गुरुमुख ¨सह ने काफी बेहतर प्रबंध करवाए थे जिस कारण से यात्रियों को किसी भी प्रकार की कोई भी परेशानी नहीं है। राजौरी में यात्रियों की सुविधा के लिए लंगर के साथ अन्य प्रबंध किए गए।